- పి.వరలక్ష్మి | 03.01.2018 10:38:59pm
విరసం సాహిత్య పాఠశాల్లో, మహాసభల్లో ఒక నిర్దిష్టమైన అంశాన్ని తీసుకొని, దాన్ని వేరువేరు పార్స్వాల నుండి పరిశీలించి విశ్లేషించే ప్రయత్నం చేయడం, కలిసి అన్వేషించడం ఆనవాయితీ వస్తున్నది. ఈసారి 26వ మహాసభలు బ్రాహ్మనీయ హిందూ ఫాసిజం అనే అంశాన్ని కేంద్రంగా తీసుకొని చర్చించబోతున్నాయి. బిజెపి పూర్తి మెజారిటీతో అధికారంలోకి వచ్చిన తర్వాత మెజారిటీ మతోన్మాదం ఆందోళన కలిగించే రీతిలో పెచ్చరిల్లిపోతున్నది. మతతత్వ రాజకీయాలని, హిందూ మతోన్మాదమని అభివర్ణించిన దశ నుండి ఇది ఫాసిజంగా పరిణమిస్తున్నది ముఖ్యంగా భావప్రకటన స్వేచ్చ మీద జరుగుతున్న దాడులు, వ్యక్తిగత ఇష్టాఇష్టాలు, అలవాట్లు, విశ్వాసాల్లోకి సంఘపరివార్ చొరబాటు, రాజ్యం అండతో హింసకు తెగబడటం, నిర్భీతిగా హత్యలు చేయడం వరకు హిందుత్వ పేట్రేగిపోయాక దీన్ని ఫాసిజమని అంటున్నాం.
చరిత్రలో ఫాసిజం పేరుతోనే వచ్చిన నియంతృత్వ ప్రభుత్వాలకు ఒక రాజకీయార్థిక నేపథ్యముంది. పెట్టుబడిదారీ ఉత్పత్తి విధానంలో ఉండే వైరుధ్యం వల్ల దాని మార్కెట్ నిరంతరం సంక్షోభాలకు గురవుతూ ఉంటుంది. సంక్షోభాల నుండి బైట పడడానికి అది బలహీనమైన దేశాల మార్కెట్లను మింగేసి తన మార్కెట్ ను విస్తరించుకుంటుంది. ఆ క్రమంలో అది సామ్రాజ్యవాదంగా పరిణమించి ప్రపంచయుద్ధాలకు కారణమైంది. సంక్షోభం నుండి బైట పడడానికి అది ఎంచుకునే మరో మార్గం శ్రామికవర్గాన్ని మరింతగా అణచిపెట్టి, శ్రమను మరింతగా పిండుకొని దోపిడీ చేయడం. ఇందుకోసం అది కార్మిక హక్కులను హరించివేస్తుంది. బూర్జువా ప్రజాస్వామ్యం ద్వారా అది హామీపడిన హక్కులు దానికే అడ్డంకి అవుతాయి గనక ప్రజాస్వామ్యమనే భావనే పనికిరాదని చెప్పి నియంతృత్వ రాజ్యాన్ని నెలకొల్పుకుంటుంది. ఇటలీలో పారిశ్రామిక సమ్మెలు తీవ్ర స్థాయిలో ఉన్న దశలో అప్పటికింకా అధికారంలోకి రాని ఫాసిస్టులు కార్మికుల మీద దాడులు చేశారు. దేశ ప్రయోజనాల కోసం, సుస్థిరత, శాంతి, అభివృద్ధి కోసం పరిశ్రమల్లో అలజడులు రేపే శక్తుల్ని అణచివేయాలని పిలుపునిచ్చారు. అందుకని బూర్జువావర్గం వాళ్ళను తన సిసలైన ప్రతినిధులుగా ఎన్నుకుంది. ఫాసిస్టులు బూర్జువావర్గ ప్రయోజనాలనే జాతి ప్రయోజనాలుగా చెప్పారు. కరడుగట్టిన జాతీయత శ్రామిక ప్రజల పాలిటి మరణశాసనమైంది.
ఈ జాతీయతా భావన మనదేశంలో ఆర్.ఎస్.ఎస్. శక్తులను బాగా ఆకట్టుకుంది. భారతదేశం వలస పాలనగా ఉండింది గనక ఆనాడు బ్రిటీష్ సామ్రాజ్యవాద వ్యతిరేకత నుండి జాతీయతా భావన వచ్చింది. కానీ ఆర్.ఎస్.ఎస్.కు బ్రిటీష్ సామ్రాజ్యవాదం పట్ల వ్యతిరేకత లేదు. జాతీయత కోసం అది మతాన్ని ఆశ్రయించింది. హిందూ జాతీయవాదాన్ని అది ఎత్తుకుంది కానీ హిందూయిజం చాలా బలహీనమైనది. మతానికి ఉండే ఆర్గనైజేషన్, ఒకే ప్రామాణిక గ్రంధం, ఒకే దేవుడు, విశ్వాసాలు దానికి లేవు. వైవిధ్యపూరితమైన విశ్వాసాలు, పద్ధతులు, ఆచార వ్యవహారాలూ ఉన్న భారతదేశంలో శిలా సదృశ్యమైన నిర్మాణం ఒక్క కులవ్యవస్థ మాత్రమే. భూస్వామ్య వర్గ ప్రయోజనాలను పకడ్బందీగా పరిరక్షించే కులవ్యవస్థ బ్రాహ్మనీయ ఆధిపత్యం కింద మనుగడలో ఉంది. వర్గ ప్రయోజనాల రిత్యా బ్రాహ్మనీయ ఆధిపత్య శక్తులు సామ్రాజ్యవాదానికి అనుకూలమే. బ్రిటీష్ పాలకులు కూడా కులవ్యవస్థను తాకకుండా దాన్నలా కొనసాగానిచ్చారు. ఆర్.ఎస్.ఎస్. ప్రవచించిన హిందుత్వ సారాంశం బ్రాహ్మణీయ ఆధిపత్య కులవ్యవస్థే. అది చెప్పే సంస్కృతి వర్ణాశ్రమ ధర్మాలను చెప్పిన సనాతన సంస్కృతి. మనుధర్మం దాని రాజ్యాంగం. కేవలం ఇవి మాత్రమే అయితే దాని జాతీయతాభావానికి జనాన్ని కూడగట్టే శక్తి ఉండదు. అందుకోసమది ముస్లిం విద్వేషాన్ని తీసుకుంది. బ్రిటీష్ సామ్రాజ్యవాద వ్యతిరేకత నుండి జాతీయవాదం, జాతీయోద్యమం వస్తే, ముస్లిం వ్యతిరేకత నుండి అది హిందూ జాతీయవాదాన్ని ప్రవచించింది. వర్గ ప్రయోజనాల రిత్యా అది కమ్యూనిస్టులకు శ్రామికవర్గానికి బద్ధ విరోధి.
ఆర్ఎస్ఎస్ శాఖోపశాఖలుగా విస్తరించే క్రమంలో ఏకాత్మతా యాత్ర, శిలాన్యాస్ రూపంలో హిందూ జాతీయవాదం బలపడుతూ వచ్చింది. ఇందులో సంఘ్తోపాటు మొదటి నుంచి కాంగ్రెస్ పాత్ర కూడా ఉన్నది. భారత పార్లమెంటరీ ప్రజాస్వామ్యమే ఒకరకంగా హిందూ ఫాసిజానికి రహదారి వేసింది. మొదటి నుండి కాంగ్రెస్లో ఉంటూ జాతీయోద్యమంలో పాల్గొన్న ఆధిపత్య కులాలు, భూస్వామ్య వర్గాల్లో మత ఛాందసవాదులు ఉన్నారు. తర్వాత వీళ్లే ప్రభుత్వంలో క్రియాశీల పాత్ర పోషిస్తూ వచ్చారు..రాజకీయాల్లో బ్రాహ్మణీయ హిందుత్వకు వాహికగా పని చేశారు. అసలు మొదటి నుంచీ భారతదేశ పాలకవర్గ సాంస్కృతిక అస్తిత్వం బ్రాహ్మణీయ హిందూయిజమే. బ్రాహ్మణీయ ఆధిపత్య వ్యవస్థ, సామ్రాజ్యవాద అనుకూల ఆర్థికవ్యవస్థ మన దేశ రాజకీయార్థిక సామాజిక రంగాలను నడిపిస్తున్నాయి. అనేక ప్రజాస్వామిక, బ్రాహ్మణ వ్యతిరేక ఉద్యమాల నుండి, ప్రపంచంలో విస్తరించిన ఆధునిక రాజ్యభావన నుండి భారత రాజ్యాంగం లౌకిక ప్రజాస్వామ్య, సామ్యవాద లక్ష్యాలను నిర్దేశించుకుంది. కానీ దాని అర్ధ వలస అర్ధ భూస్వామ్య పార్లమెంటరీ రాజకీయాల స్వభావం వల్ల సమాజం ప్రజాస్వామికీకరణ చెందకపోగా అది హిందుత్వ ఫాసిస్టులకు స్థలం విశాలం చేస్తూ వచ్చింది.
ఇవాల బ్రాహ్మణీయ సాంఘిక సాంస్కృతిక భావజాల ఆధిపత్యశక్తిగా, దళారీ, సామ్రాజ్యవాద రాజకీయార్థిక దోపిడీ శక్తిగా, ఆ రెంటి మిలాఖత్గా ఫాసిజం మన దేశంలో ముందుకు వస్తోంది. బీజేపీ తొలిసారి కేంద్రంలో అధికారంలోకి వచ్చినప్పుడే దాని బ్రాహ్మణీయ హిందూ ఫాసిస్టు లక్షణం సామాన్యులకు కూడా తెలిసిపోయింది. గుజరాత్ జాతిహననంలో దాని రాజకీయార్థిక వ్యూహం కూడా స్పష్టమైపోయింది. హిందూ మతవర్గతత్వం బ్రాహ్మణ భావజాలంతో, సామ్రాజ్యవాద దళారీతనంతో కలిసి చాలా సంక్లిష్టంగా తయారైంది. దాన్ని స్పష్టంగా బ్రాహ్మణీయ హిందూ ఫాసిజంగా గుర్తించకపోతే నీడతో యుద్ధం చేసినట్లవుతుంది. నేడు నరేంద్రమోదీ నేతృత్వంలో సంఘపరివార్ అన్ని రంగాల్లో నిత్యం ఈ స్వభావాన్ని నగ్నంగా ప్రదర్శిస్తోంది.
మార్కెట్ సంక్షోభాల నుండి బైటపడడానికి సామ్రాజ్యవాద పెట్టుబడి పరమ అభివృద్ధి నిరోధక ఫాసిస్టు నియంతృత్వాన్ని నెలకొల్పడం ద్వారా శ్రామిక వర్గాలను అణచిపెట్టి దోపిడిని కొనసాగించడం చరిత్రలో చూశాం. ఇవాల అనేక దేశాల్లో అభివృద్ధి నిరోధక నియంతృత్వ పోకడలున్న ప్రభుత్వాలు అధికారంలోకి వస్తున్నాయి. భారతదేశంలోని నిర్దిష్ట సాంఘిక వ్యవస్థ వల్ల బ్రాహ్మణీయ హిందూ జాతీయవాదంగా ఫాసిస్టు ప్రమాదం ముందుకొచ్చింది. అయితే ఇండియాలో కరడుగట్టిన కులవ్యవస్థకు, బ్రాహ్మిణిజానికి వ్యతిరేకంగా మొదటి నుంచి అనేక ధిక్కార సంప్రదాయాలున్నాయి. అవైదిక ప్రతిఘటనా స్వరాలున్నాయి. గొప్ప ప్రజాస్వామిక విప్లవ పోరాట వారసత్వాలూ ఉన్నాయి. ఇవాళ దూకుడుగా ముందుకొస్తున్న బ్రాహ్మణీయ హిందూ ఫాసిజాన్ని ఎదుర్కోవడానికి ఈ నేలలోంచే దాన్ని ప్రతిఘటించే శక్తుల బలాన్ని అంచనా వేయవలసి ఉన్నది. ఐక్యం చేయవలసి ఉన్నది. బ్రాహ్మణీయ హిందూ ఫాసిజానికి రాజకీయార్థిక మూలాలు ఉన్నందు వల్ల పీడిత కులాల ప్రతిఘటనా పోరాటాలు, ప్రజాస్వామిక, హేతువాద ఉద్యమాలతో పాటు శక్తివంతమైన వర్గపోరాటాల ద్వారానే దీన్ని నిలువరించగలం. మహాసభల్లో ఈ విషయాలన్నీ చర్చించుకుందాం. తప్పక రండి. విజయవంతం చేయండి.
(విరసం 26వ మహాసభలు, 13-14 జనవరి, క్రౌన్ గార్డన్ ఫంక్షన్ హాల్ (పాత ఎం.వి.ఎస్ కాలేజి), న్యూ టౌన్, మహబూబ్ నగర్)
- pi.varalakshmi | 03.01.2018 10:38:59pm
virasam saahitya paatasaallo, mahasabhallo oka nirdishtamaina amsaanni teesukoni, daanni veruveru parswala nundi pariseelinchi visleshinche prayatnam cheyadam, kalisi anveshinchadam aanavaayitii vastunnadi. eesaari 26va mahasabhalu brahmaniya hindu fasism ane amsaanni kendramgaa teesukoni charchinchabotunnayi. bijepi puurti mejaaritiitoe adhikaaramloki vachina tarvaata magerity matonmadam aandolana kaliginche reetilo pecharillipotunnada. matatatva raajakeeyaalani, hindu matonmadamani abhivarninchina dasha nundi idhi fasijanga parinamistunnadi mukhyamgaa bhavaprakatana swechh meeda jarugutunna daadulu, vyaktigata ishtaaishtaalu, alavaatlu, vishwaasaalloki sanghaparivar chorabaatu, rajyam andatho himsaku tegabadatam, nirbheetigaa hatyalu cheyadam varaku hindutva petregipoyaka deenni phasijamani antunnam.
charitralo fasism peruthone vachina niyantrutva prabhutvaalaku oka raajakeeyaarthika nepathyamundi. pettubadidaarii utpatti vidhaanamlo unde vairudhyam valla daani market nirantaram sankshobhaalaku guravutuu untundi. sankshobhaala nundi baita padadaaniki adhi balaheenamaina deshaala maarketlanu mingesi tana market nu vistarinchukuntundi. aa kramamlo adhi saamraajyavaadamgaa parinaminchi prapanchayuddhaalaku kaaranamaindi. sankshobham nundi baita padadaaniki adhi enchukune maro maargam shraamikavargaanni marintagaa anachipetti, shramanu marintagaa pindukoni dopidi cheyadam. indukosam adhi kaarmika hakkulanu harinchivestundi. burjuva prajaaswaamyam dwara adhi haameepadina hakkulu daanike addanki avtayi ganaka prajaaswaamyamane bhavane panikiraadani cheppi niyantrutva rajyanni nelakolpukuntundi. italeelo paarisraamika sammelu teevra sthaayilo unna dasalo appatikinka adhikaaramloki raani faasistulu kaarmikula meeda daadulu chesaru. desha prayojanaala kosam, susthirata, saanti, abhivruddhi kosam parisramallo alajadulu repe saktulni anachiveyaalani pilupunicchaaru. andukani boorjuvaavargam vaallanu tana sisalaina pratinidhulugaa ennukundi. faasistulu burjuvavarga prayojanaalane jaati prayojanaalugaa cheppaaru. karadugattina jaateeyata shraamika prajala paliti maranasaasanamaindi.
ee jaatiiyataa bhavana manadesamlo ar.es.es. saktulanu baga aakattukundi. bharatadesam valasa paalanagaa undindi ganaka aanaadu british saamraajyavaada vyatirekata nundi jaatiiyataa bhavana vachindi. cony ar.es.es.ku british saamraajyavaadam patla vyatirekata ledu. jaateeyata kosam adhi mataanni aasrayinchindi. hindu jaatiiyavaadaanni adhi ettukundi cony hinduism chala balaheenamainadi. mataaniki unde arganisation, oke praamaanika grandham, oke devudu, vishwaasaalu daaniki levu. vaividhyapuuritamaina vishwaasaalu, paddhatulu, aachaara vyavahaaraaluu unna bhaaratadesamlo shila sadrusyamaina nirmaanam okka kulavyavastha matrame. bhuswamya varga prayojanaalanu pakadbandiigaa parirakshinche kulavyavastha brahmaniya aadhipatyam kinda manugadalo undi. varga prayojanaala ritya brahmaniya aadhipatya saktulu saamraajyavaadaaniki anukulame. british paalakulu kuudaa kulavyavasthanu takakunda daannalaa konasaagaanichaaru. ar.es.es. pravachinchina hindutva saaraamsam brahmaniya aadhipatya kulavyavasthe. adhi cheppe samskruti varnashrama dharmalanu cheppina sanaatana samskruti. manudharmam daani raajyaangam. kevalam ivi matrame ayithe daani jaatiiyataabhaavaaniki janaanni koodagatte sakti undadu. andukosamadi muslim vidveshaanni teesukundi. british saamraajyavaada vyatirekata nundi jaatiiyavaadam, jaatiiyodyamam vaste, muslim vyatirekata nundi adhi hindu jaatiiyavaadaanni pravachinchindi. varga prayojanaala ritya adhi kamyoonistulaku sraamikavargaaniki baddha virodhi.
arss saakhopasaakhalugaa vistarinche kramamlo ekatmata yaatra, shilanyas roopamlo hindu jaatiiyavaadam balapadutuu vachindi. indulo sanghtopaatu modati nunchi congress paatra kuudaa unnadi. bhaarata parlamentary prajaaswaamyame okarakamgaa hindu faasijaaniki rahadari vesindi. modati nundi congresslo untuu jaatiiyodyamamlo palgonna aadhipatya kulaalu, bhuswamya vargaallo matha chhandasavadulu unnaaru. tarvaata veelle prabhutvamlo kriyaaseela paatra pooshistuu vachaaru..rajakeeyaallo brahmaniya hindutvaku vaahikagaa pani chesaru. asalu modati nunchi bharatadesa palakavarga saamskrutika astitvam brahmaniya hinduisiomaye. brahmaniya aadhipatya vyavastha, saamraajyavaada anukuula aardhikavyavastha mana desha raajakeeyaarthika saamaajika rangaalanu nadipistunnaayi. aneka prajaaswaamika, brahmana vyatireka udyamaala nundi, prapanchamlo vistarinchina aadhunika rajyabhavana nundi bhaarata raajyaangam loukika prajaaswaamya, saamyavaada lakshyaalanu nirdesinchukundi. cony daani ardha valasa ardha bhuswamya parlamentary rajakeeyala swabhaavam valla samajam prajaasvaamikeekarana chendakapoga adhi hindutva faasistulaku sthalam visaalam chestu vachindi.
ivaala brahmaniya saanghika saamskrutika bhavajala aadhipatyasaktigaa, dalaarii, saamraajyavaada raajakeeyaarthika dopidi saktigaa, aa renti milakhatga fasism mana desamlo munduku vastondi. bgfa tolisari kendramlo adhikaaramloki vachinappude daani brahmaniya hindu fasistu lakshanam saamaanyulaku kuudaa telisipoyindi. gujarat jaatihananamlo daani raajakeeyaarthika vyuham kuudaa spashtamaipoyindi. hindu matavargatatvam brahmana bhaavajaalamtho, saamraajyavaada dalaareetanamto kalisi chala sanklishtamgaa tayaaraindi. daanni spashtamgaa brahmaniya hindu fasijanga gurtinchakapothe needatho yuddham chesinatlavutundi. nedu narendramodi netrutvamlo sanghaparivar anni rangaallo nityam ee swabhaavaanni nagnamgaa pradarsistondi.
market sankshobhaala nundi baitapadadaaniki saamraajyavaada pettubadi parama abhivruddhi nirodhaka fasistu niyantrutvaanni nelakolpadam dwara shraamika vargaalanu anachipetti dopidini konasaginchadam charitralo chusham. ivaala aneka deshaallo abhivruddhi nirodhaka niyantrutva pokadalunna prabhutvaalu adhikaaramloki vastunnaayi. bhaaratadesamlooni nirdishta saanghika vyavastha valla brahmaniya hindu jaatiiyavaadamgaa fasistu pramaadam mundukochindi. ayithe indialo karadugattina kulavyavasthaku, braahminijaaniki vyatirekamgaa modati nunchi aneka dhikkara sampradaayaalunnaayi. avaidika pratighatanaa swaraalunnaayi. goppa prajaaswaamika viplava porata vaarasatvaaluu unnaayi. ivaala dookudugaa mundukostunna brahmaniya hindu fasijanni edurkovadaaniki ee nelalonche daanni pratighatinche saktula balaanni anchana veyavalasi unnadi. aikyam cheyavalasi unnadi. brahmaniya hindu faasijaaniki raajakeeyaarthika moolaalu unnandu valla peedita kulaala pratighatanaa poraataalu, prajaaswaamika, hetuwada udyamaalato paatu saktivantamaina vargaporaataala dwarane deenni niluvarinchagalam. mahasabhallo ee vishayaalannii charchinchukundam. tappaka randi. vijayavantam cheyandi.
(virasam 26va mahasabhalu, 13-14 janavari, croun gardon function hal (paata em.vi.es kaleji), nyoo toun, mahaboob nagar)